User:गोपाल अनिल पालिवाल/sandbox

श्रद्धा, भक्ति व शक्ति का होगा महासंगम !

बारहवा पालीवाल समाज के महाकुंभ का शुभारम्भ होगा एक अप्रेल से

पालीवाल समाज के महाकुंभ की तैयारी अंतिम चरणों में

चौबीस वर्षों से मां आशापूर्णा के दरबार में जल रही है अखंड ज्योत

सोयतकलां :-(20 मार्च 2017)

पालीवाल महाजन समाज के द्वारा मां आशापुरा धाम में बारहवे पालीवाल समाज के महाकुंभ का विराट एवं भव्य आयोजन होने जा रहा है, लगभग 145 वर्ष पूर्व पालीवाल समाज के ऋषि तुल्य बुजुर्गो ने इस ऐतिहासिक आयोजन की शुरुआत की थी ! पालीवाल समाज का महाकुंभ मेला उज्जैन सिंहस्थ के पश्चात चैत्र मास की रामनवमी पर आयोजित होता है इस निमित्त 1 अप्रैल से 6 अप्रैल तक यह महाकुंभ मेला संपन्न होगा ! इस अनुठे कुंभ मेले की व्यापक तैयारी अंतिम चरणों में है ! सामाजिक एकता समरसता, धार्मिक, सद्भाव व परस्पर मेल-जोल की विरासत से जुड़े पालीवाल महाकुंभ मेले में भाग लेने के लिए पालीवाल महाजन समाज  में अपार एवम उत्साह उमंग देखी जा रही है ! समाजजन 12 वर्षों से इसी सामाजिक समागम का इंतजार करते हैं जिसमें बच्चे ,बूढ़े ,युवा ,महिलाएं सभी मिलकर परिवार के साथ 6 दिन एक कुटुंबी के नाते अस्थाई टेंटों में रहते हुए वसुदेव कुटुंबकम की जीवंत मिसाल प्रस्तुत करते हैं एवं अपने जीवन के अनुभव एक दूसरे से सांझा करते हैं ! माना जा रहा है कि पालीवाल महाजन समाज के इस महाकुंभ में संपूर्ण भारत देश से लाखो की संख्या मे समाज जन महाकुम्भ मेले में आकर छ: दिवस  टेंटों में निवास कर मां आशापूर्णा की सेवा कर पुण्य लाभ ले लेंगे ! पालीवाल महाजन समाज के महाकुंभ को सफल बनाने के लिए पालीवाल महाजन समाज मुल्की पंचायत ,अखिल भारतीय पालीवाल महाजन समाज, युवा संस्था , महिला मंडल द्वारा सतत कई महिने से सतत कार्य किया जा रहा है एवं महाकुंभ मेले की तैयारियां अंतिम चरणों में है।

सोयतकलां से 10 किलोमीटर की दूरी पर विराजित हैं मां आशापूर्णा :-

राजस्थान मध्य प्रदेश की सीमा रेखा तथा हाड़ौती व मालवा की मिलन स्थली पर पवित्र नदी के किनारे ग्राम गुराडिया मैं मां आशापूर्णा की विश्व प्रसिद्ध शक्तिपीठ है ! देश मे मां आशापूर्णा की पांच प्रमुख शक्तिपीठों में गिनती होती है ! मां आशापूर्णा पालीवाल महाजन समाज की कुलदेवी है ! मान्यता है कि मां आशापूर्णा के चरणों में शीश झुकाने से हर श्रद्धालु की मन्नते पूरी हो जाती है और कई माताओं की सुनी गोद भी हरी भरी हुई है ! दिव्य पौराणिक महत्व नित्य पूजा अर्चना तथा समाज जनों की अगाथ श्रद्धा का परिणाम है कि आज समाज का प्रत्येक व्यक्ति समृद्ध हुआ है ! सन 1992 से गर्भग्रह में स्थापित अखंड ज्योति के दर्शन मात्र से ही श्रद्धालुओं की मन मांगी मनोकामनाएं पूरी होती है !

पवित्र चर्मनवती वर्तमान नाम चवली नदी जो पिडावा नगर राजस्थान के पास पंच पहाड़ी से निकली है जिसे पुराणों मॆ चर्मनवती के नाम से जाना जाता है उसके उदगम के बारे में कहा जाता है कि पंच पहाड़ी में च्यवन ऋषि तपस्या करते थे !योगबल से नित्य गंगा स्नान करते थे, व्रद्धावस्था आने पर ऋषि ने गंगा का आह्वान कर अपने चिमटे से आश्रम में गंगा प्रकट कर दी जो धीरे-धीरे बहती नदी बन गई जिसे चर्मनवती या चवली नदी के नाम से जाना जाता है ! पवित्र चर्मनवती नदी में संवत 1860 फाल्गुनी सुदी तीज रविवार के दिन मां आशापूर्णा प्रकट हुई मां आशापूर्णा प्रकट होने की घटना हैं सेठ शम्भूराम जो नाडोल पाली से आकर ग्राम गुराडिया में बसे थे ! एक दिन रात्रि में माता का स्मरण कर सो रहे थे उन्हें रात्रि में कन्या के रूप में मां के दर्शन हुए और कहा कि तुम सब समाजजन मुझे छोड़ कर आ गए हो मैं भी चर्मनवती नदी में आ गई हूं मुझे यहां से निकालो सेठ जी ने प्रात: सभी ग्रामवासियों एवं समाज जनों को साथ लेकर पूजा अर्चना के साथ चवली नदी में ताम्रपत्र ले कर खड़े हो गए मां आशापूर्णा स्वयं ताम्रपत्र में आकर विराजित हो गई ! मां आशापूर्णा की इच्छा अनुसार उन्हें जंगल में ही चबूतरे पर विराजित किया गया जहां कालांतर में वर्तमान मंदिर का निर्माण हुआ है तथा क्षेत्र में पड़े भयंकर अकाल के समय लोगों को रोजगार देने के लिए भव्य बावड़ी का निर्माण भी किया गया है !

सन 1877 में क्षेत्र के गांव के सभी समाज जनों ने पालीवाल महाजन समाज मुल्की पंचायत का गठन किया गया था एवं मंदिर की व्यवस्थाएं संभाली आज वर्तमान समय में भी वही व्यवस्थाएं चली आ रही है, महाकुंभ का आयोजन भी मुल्की पंचायत द्वारा ही किया जाता है !

बनेगा मां आशापूर्ण का भव्य मंदिर:-

16 मई 2011 को शिला पूजन के साथ कुल देवी मां के भव्य मंदिर के निर्माण कार्य प्रारंभ हो गया था राजस्थानी शैली में मकराना व धौलपुर के पत्थरो से सुंदर, नयनभिराम नक्काशी से निर्मित होने वाला यह भव्य मंदिर प्रदेश के प्रमुख मंदिरों में अपना नाम दर्ज करवाएगा मंदिर निर्माण का कार्य निरंतर जारी है।

पालीवाल समाज के महाकुंभ मे कार्यक्रम:-

पालीवाल समाज का महाकुम्भ 12 वर्षों में एक बार लगता है ! यह कुंभ 1 अप्रैल से 6 अप्रैल तक आयोजित होगा ! महाकुम्कुंभ मेंले मे देशभर के कई राज्यों ,शहरों ,गांवों सहित विदेशों से भी परिवार सहित छह दिनों तक मेले में आकर पालीवाल समाज के समाज जन रहेंगे ! संपूर्ण समाज एक कौटुम्बि के में देशभर के कई राज्यों शहरों गांव सहित विदेशों से भी परिवार सहित छह दिनों तक मेले में आकर पालीवाल समाज के समाज जन रहेंगे संपूर्ण समाज एक कुटुंबी के नाते आकर कुलदेवी मां आशापूर्णा के आंगन में एक साथ रहेंगे ! लगभग 200 बीघा में कई गांव बसाए गए हैं, मेले में सर्व सुविधा युक्त लगभग 500 घर बनाये जा रहे हैं जिनका कार्य अंतिम चरण मे चल रहा है। घरो मे शौचालय बाथरूम एवं पीने के पानी की व्यवस्था की गई है ! महाकुंभ मे विशेषज्ञो की मदद से मेला स्थल को एक उपनगर के रूप में बसाया गया है, मूलभूत सुविधाओं को ध्यान में रखते हुए मास्टर प्लान के साथ कई नगर बसाए गए ! महाकुंभ के विराट आयोजन को देखते हुए अनेकों कमेटियों सहित आवास बिजली-पानी ,सुरक्षा ,भोजन ,यातायात एवं विविध कार्यक्रम की विस्तृत कार्य योजना बनाने का कार्य लगभग पूर्ण हो चुका है ! मेले में विशेष रूप से मेट्रो शहर विदेशों में उच्च पदों पर सेवारत युवा प्रोफेशनल को विशेष रूप से सम्मिलित होगे ! प्रमुख संतो, धर्माचार्यों के सानिध्य में मेला परिसर में धार्मिक आध्यात्मिक प्रवचन, भजन संध्या ,उत्सव एवं मेले में युवा संस्था ,महिला संस्थाओं द्वारा सामाजिक सांस्कृतिक कार्यक्रम, कवि सम्मेलन, देश भक्ति से ओतप्रोत क्रायक्रम ,संगोष्ठी ,योग शिविर इत्यादि भव्य कार्यक्रमों का आयोजन किया जावेगा ! अखिल भारतीय पालीवाल महाजन समाज द्वारा समाज सुधार, समाज उत्थान के कई कार्यक्रमों का भी महाकुंभ में आयोजन होगा ! सामाजिक समरसता के लिए मेले में आदर्श सामूहिक विवाह एवं परिचय सम्मेलन का भी आयोजन होगा ! सर्वधर्म समभाव जन जन की आस्था का केंद्र मां आशापुरा धाम पर आयोजित समभाव सर्वधर्म समभाव और जन जन की आस्था का केंद्र मां आशापूर्णा धाम पर आयोजित महा कुंभ मेले में सभी समुदाय के नागरिक एवं समाज जन पिछले कई महीनों से निरंतर सेवा भाव एवं पालीवाल समाज के महाकुंभ को सफल बनाने में निरंतर कार्य कर रहे  हैं।